6.6.2018

**ΑΠΟΝΟΜΗ ΝΕΩΝ ΚΑΙ ΕΠΑΝΥΠΟΛΟΓΙΣΜΟΣ**

**ΠΑΛΑΙΩΝ ΚΥΡΙΩΝ ΣΥΝΤΑΞΕΩΝ**

Συναδέλφισσες και Συνάδελφοι,

 Για τα δύο αυτά θέματα μας, που αφορούν σε Νέους και Παλαιούς Συνταξιούχους αντίστοιχα, απευθύνουμε τα συνημμένα Υπομνήματα στους αρμόδιους Υπουργούς και στη Διοίκηση του ΕΦΚΑ.

Για τους Νέους Συνταξιούχους απαιτούμε να εκδίδονται **σωστές** Πράξεις Απονομής Κύριων Συντάξεων, με συνυπολογισμό των επιπλέον εισφορών που οι Συνάδελφοι αυτοί έχουν καταβάλλει, οι δε **εσφαλμένες** Πράξεις που έχουν ήδη εκδοθεί από Περιφερειακά Υποκ/τα του ΕΦΚΑ **να τροποποιηθούν αμέσως**, έστω, προσωρινά, χειρόγραφα. Προτείνουμε δε όπως τα Περιφερειακά Υποκ/τα του ΕΦΚΑ προωθούν τα αιτήματα στο Υποκ/μα του πρώην ΤΣΠΑΤΕ, ώστε οι Πράξεις να εκδίδονται **ταχύτερα** και κυρίως **σωστά**.

Σε κάθε, πάντως, περίπτωση, προτρέπουμε τους υπό συνταξιοδότηση Συναδέλφους όπως, με την αίτηση που θα υποβάλλουν, επισημαίνουν ότι, για ένα διάστημα, ήταν ασφαλισμένοι στο ΤΣΠΑΤΕ, ώστε να τυγχάνουν των ποσοστών αναπλήρωσης, λόγω των επιπλέον εισφορών τους.

Για τους παλαιότερους Συναδέλφους να πληροφορηθούν **ΑΜΕΣΑ**, με κοινοποίηση **ΤΡΟΠΟΠΟΙΗΤΙΚΗΣ** Πράξης Απονομής της Κύριας Σύνταξής του όλα ανεξαιρέτως τα στοιχεία και τις παραμέτρους του Επανυπολογισμού των Συντάξεών του, ώστε να έχουν το δικαίωμα της ένστασης αν διαπιστωθούν συστηματικά λάθη ή σφάλματα στα ατομικά τους στοιχεία και σε περίπτωση απόρριψης της ένστασής τους να μπορέσουν να προσφύγουν στη Δικαιοσύνη, ώστε ακόμη και με Ασφαλιστικά Μέτρα να αποτρέψουν σφάλματα που θα οδηγούν σε παράνομες μειώσεις των Συντάξεών τους.

Το Υπόμνημά μας αυτό κοινοποιείται σε όλα τα Κόμματα του Δημοκρατικού Τόξου καθώς και στο Συνήγορο του Πολίτη.

**ΤΟ Δ.Σ. ΤΟΥ ΣΥΛΛΟΓΟΥ**